**JEGYZŐKÖNYV**

**Készült:** Telki Község Képviselő-testületének 2016. augusztus 29.-én a Telki Polgármesteri Hivatal tárgyalójában 18. óra 45. perckor megtartott rendes nyilvános üléséről.

**Jelen vannak:**

Deltai Károly Polgármester, levezető elnök

dr. Lack Mónika Jegyző

Móczár Gábor Alpolgármester

Takács Zoltán Alpolgármester

Szigeti Antal Képviselő

Halász Terézia Képviselő

Fillinger Zsófia Képviselő

Földvári-Nagy László Képviselő

Vetési Vincéné Pénzügy csoport ügyintéző

Hoós Péter Műszaki csoport ügyintéző

Vinczéné dr. Joó Györgyi Jegyzőkönyvvezető

**Távolmaradását jelezte:** dr. Vida Rolland és Láng Richárd képviselők

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

**Napirend:**

Tájékoztató a két ülés között történt fontosabb eseményekről

Előadó: Polgármester

Tájékoztató a lejárt határidejű határozatok végrehajtásáról

Előadó: Jegyző

**1./ Orgona utca szabályozásához kapcsolódó területrendezés (Ingatlanrendezési szerződés – 1026 hrsz.)**

Előterjesztő: polgármester

**2./ A Telki 1105 hrsz ingatlanban lévő tulajdoni hányad térítésmentes átruházásáról**

Előterjesztő: polgármester

**3./Telki 1257/1 hrsz –ú ingatlan megváltásának kérdéséről**

Előterjesztő: polgármester

**4./Telki 1256/2 hrsz –ú ingatlanban megváltásának kérdéséről**

Előterjesztő: polgármester

**5. / Tájékoztató a nyári karbantartási munkákról**

Előterjesztő: Polgármester

**6./ Kültéri ping-pong asztalok beszerzése**

Előterjesztő: Polgármester

**7./ Ismételt pályázat kiírása a Telki 056/27 hrsz-ú ingatlanon kutyafuttató létesítéséről és üzemeltetéséről**

Előterjesztő: Polgármester

**8./ Óvoda-Iskola Telkiben: Út Európába Alapítvány alapító okirat módosítása**

Előterjesztő: Polgármester

**Egyebek**

**Napirendek tárgyalása:**

**Tájékoztató a két ülés között történt fontosabb eseményekről**

Előadó: Polgármester

Polgármester**:** Az első napirend előtt az alábbi témákban tájékoztatnék mindenkit:

1. Gratulálunk Móczár Gábor Alpolgármester Úrnak Magyar Arany Érdemkereszt kitüntetéséhez.
2. Az iskolakezdésre készen állunk, új igazgatónk van, a KLIK 2017.január 1.-én veszi át az iskola üzemeltetését.
3. A szennyvízhálózat és szennyvíztelep fejlesztéséhez kapcsolódó pályázat kapcsán a csatorna Áfa kérdésében kormányrendelet módosítás várható, mely rendezi a bizonytalan helyzetet.
4. A 2016. október 2.-ai népszavazáshoz kapcsolódó plakátok kihelyezése korábban megtörtént, mely jogszerűnek tekinthető.
5. Tervezzük segélyhívó rendszer kiépítését.

Polgármester javasolja a beszámoló elfogadását szavazással.

A Képviselő-testület egyhangúan 6 igen szavazattal - határozathozatal nélkül - a beszámolót elfogadja.

**Tájékoztató a lejárt határidejű határozatok végrehajtásáról**

Előadó: Jegyző

*Az előterjesztés a jegyzőkönyv melléklete.*

A Képviselő-testület egyhangúan 6 igen szavazattal - határozathozatal nélkül - a beszámolót elfogadja.

**1./ Orgona utca szabályozásához kapcsolódó területrendezés (Ingatlanrendezési szerződés – 1026 hrsz.)**

Előterjesztő: Polgármester

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság tárgyalta az előterjesztést és a képviselő-testületnek javasolja az előterjesztés elfogadását.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**89/2016. (VIII.29.) számú Önkormányzati Határozata**

**Orgona utca szabályozásához kapcsolódó területrendezés**

**(Ingatlanrendezési szerződés– 1026 hrsz.)**

Telki Község Képviselő-testületeaz Orgona utca Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a Telki, Orgona utca 1026 hrsz.-ú ingatlan tulajdonosával.

Az ingatlanrendezési szerződés a határozat melléklete.

A Képviselő-testület felhatalmazza a polgármestert a szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

Felelős: Polgármester

Jegyző

Határidő: 2016. szeptember 30.

**2./ A Telki 1105 hrsz.-ú ingatlanban lévő tulajdoni hányad térítésmentes átruházásáról**

Előterjesztő: Polgármester

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság tárgyalta az előterjesztést és a képviselő-testületnek javasolja az előterjesztés elfogadását.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**90/2016. (VIII.29.) számú Önkormányzati Határozata**

**A Telki 1105 hrsz. ingatlanban lévő tulajdoni hányad térítésmentes átruházásáról**

1. Telki Község Képviselő-testülete úgy határoz, hogy a Lejtő u. 3. szám 1105 hrsz.-ú ingatlan, beépítetlen terület tekintetében, ajándékozási szerződést köt

Portik Attila 2089 Telki, Budajenői út 1 szám alatti lakossal 2943/131463

Barthos György 2089 Telki, Rózsa utca 21. szám alatti 1809/131463

Fekete László 2074 Perbál, Kossuth L.u.38. szám alatti 142/131463

Zeizl Erzsébet 1222 Budapest, Tóth J.u.25/2. szám alatti valamint 144/131463

Ács Erzsébet 1149 Budapest, Mexikói út 7. I/12 szám alatti lakossal 3888/131463 tulajdoni hányad vonatkozásában.

2. Telki Község Képviselő-testülete úgy határoz, hogy a Lejtő u. 3. szám 1105 hrsz.-ú ingatlan, beépítetlen területéből,

Bartos Éva 2093 Budajenő, Ady Endre u. 41. lakos 378/131463 tulajdoni hányadát 30.240.- Ft-ért,

Bartos Gyárfás 2093 Budajenő, Szőlő utca 23. lakos 378/131463 tulajdoni hányadát 30.240.- Ft-ért,

Furuglyás Károlyné 2093 Budajenő, Ady Endre u. 41. szám alatti lakos tulajdoni hányadát 30.240.- Ft-ért,

Patányi Mátyásné 2092 Budakeszi, Erdő u. 98.szám alatti lakos 480/13163 tulajdoni hányadát 41.000.- Ft-ért,

Bernáth Sándor 2060 Bicske, Akácfa u.15. 2. em. 27. szám alatti lakos 509/131463 tulajdoni hányadát 41.000.- Ft-ért megvásárolja.

A Képviselő-testület felhatalmazza a polgármestert a szerződések aláírására.

Az ingatlan ajándékozási és adásvételi szerződésekben foglaltak ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

Felelős: Polgármester

Jegyző

Határidő: 2016. október 15.

**3./Telki 1257/1 hrsz. –ú ingatlan megváltásának kérdéséről**

Előterjesztő: Polgármester

*Az előterjesztés a jegyzőkönyv melléklete.*

**4./Telki 1256/2 hrsz. –ú ingatlan megváltásának kérdéséről**

Előterjesztő: Polgármester

*Az előterjesztés a jegyzőkönyv melléklete.*

Polgármester javasolja a 3./ és 4/ napirendi pontok együttes tárgyalását, és a Pénzügyi Bizottság ülésén elfogadásra javasolt napirend elfogadását.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**91/2016. (VIII.29.) számú Önkormányzati Határozata**

**A Telki 1257/1 hrsz. –ú és a Telki 1256/2 hrsz.-ú ingatlanhoz kapcsolódó területszerzés**

**kérdéséről**

Telki Község Önkormányzatának képviselő-testülete úgy határoz, hogy a Telki 1257/1 hrsz.-ú és a Telki 1256/2 hrsz. ingatlanok megvásárlásának kérdéséről tárgyalásokat folytat az ingatlan tulajdonosával.

A konkrét eladási ajánlatot újra a képviselő-testület elé terjeszti.

Felelős: Polgármester

Határidő: 2016. szeptember 15.

**5. / Tájékoztató a nyári karbantartási munkákról**

Előterjesztő: Polgármester

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság tárgyalta az előterjesztést és a képviselő-testületnek javasolja az előterjesztés elfogadását.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**92/2016. (VIII.29.) számú Önkormányzati Határozata**

**A nyári intézmény karbantartási munkákról 2016.**

**Telki község Képviselő-testülete elfogadja a 2016. évi nyári intézmény karbantartási munkákról szóló tájékoztatót.**

Felelős: Polgármester

Határidő: azonnal

**6./ Kültéri ping-pong asztalok beszerzése**

Előterjesztő: Polgármester

*Az előterjesztés a jegyzőkönyv melléklete.*

Polgármester javasolja az előterjesztés elfogadását szavazással.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**93/2016. (VIII.29.) számú Önkormányzati Határozata**

**Kültéri ping-pong asztalok beszerzése**

Telki község Önkormányzatának Képviselő-testülete úgy dönt, hogy a lakosság rekreációs célú sportolásának biztosításához két darab kültéri ping-pong asztalt vásárol.

Az Óvoda-Iskola Telkiben: Út Európába Alapítvány által a kültéri ping-pong asztalt beszerzéséhez és telepítéséhez átadandó 334.770.- Ft összegű támogatást befogadja, melyet az ping-pong asztalok beszerzéséhez használja fel.

Felelős: Polgármester

Határidő: 2016. szeptember 15.

**7./ Ismételt pályázat kiírása a Telki 056/27 hrsz.-ú ingatlanon kutyafuttató létesítéséről és üzemeltetéséről**

Előterjesztő: Polgármester

*Az előterjesztés a jegyzőkönyv melléklete.*

Polgármester javasolja az előterjesztés elfogadását szavazással.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**94/2016. (VIII.29.) számú Önkormányzati Határozata**

**Pályázat kiírásáról**

**a Telki 056/27 hrsz-ú ingatlanon kutyafuttató létesítésére és üzemeltetésére**

Telki község Képviselő-testülete úgy határoz, hogy a tulajdonát képező Telki 056/27 hrsz.-ú ingatlan területén kialakítandó kutyafuttató létesítésére pályázatot hirdet.

A pályázati kiírás a határozat melléklete.

Felelős: Polgármester

Határidő: 2016. szeptember 30.

**8./ Óvoda-Iskola Telkiben: Út Európába Alapítvány alapító okirat módosítása**

Előterjesztő: Polgármester

*Az előterjesztés a jegyzőkönyv melléklete.*

Deltai Károly polgármester: Budapest Környéki Törvényszék hiánypótlási felhívásának megfelelően az alapító okirat kiegészítésre és módosításra került.

Polgármester javasolja az előterjesztés elfogadását szavazással.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**95/2016. (VIII.29.) számú Önkormányzati Határozata**

**Az Óvoda-iskola Telkiben: Út Európába Alapítvány alapító okiratának módosításáról**

Telki község képviselő-testülete az Óvoda Iskola Telkiben: Út Európába Alapítvány Alapító Okiratát a Budapest Környéki Törvényszék végzése alapján módosítja.

A módosított és egységes szerkezetbe foglalt Alapító Okirat a határozat melléklete.

A Képviselő-testület felhatalmazza a polgármestert az alapító okirat aláírására, felkéri az önkormányzat jogi képviselőjét, hogy a módosításhoz szükséges dokumentumokat nyújtsa be Budapest Környéki Törvényszéknél a változások bejegyzése érdekében.

Felelős: Polgármester

Határidő: 2016. szeptember 15.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester